ભારતીય ટેસ્ટ ટીમનો આધારભૂત બેટ્સમેન ચેતેશ્વર પૂજારા હાલમાં લંડનમાં પોતાના બેટથી ધમાલ મચાવી રહ્યો છે. પૂજારા છેલ્લા કેટલાક મહિનાઓથી ત્યાં કાઉન્ટી ક્રિકેટ રમી રહ્યો છે. તેણે અહીં પહેલા ટેસ્ટ અને હવે વન-ડેમાં જબરદસ્ત બેટિંગ કરી છે. પૂજારા યૉર્કશાયરની ટીમનો ભાગ છે અને રૉયલ લંડન કપમાં રમાયેલી અત્યાર સુધીની ચાર વન-ડેમાં તેણે 3 અર્ધ સદી અને 1 સદી સાથે કુલ 331 રન ફટકારી દીધા છે. વન-ડેમાં તેના આવા પ્રદર્શન પર ભાગ્યે જ કોઈને વિશ્વાસ થાય, કારણ કે પૂજારાને ભારતમાં માત્ર ટેસ્ટ પ્લેયરનો જ દરજ્જો મળ્યો છે. તેને વન-ડે ટીમમાં સ્થાન પણ મળતું નથી.